时间：2019-09-20 09:11:45
Wa wang zo-qe yoq
Bunwang woq qe yoq
Wa wang bunwang zo-qe woq qe yoq
Wa wam byiye yoq
Kung yam byoye yoq
Byiye byoye yoq
Luyung wut ye yoq
Lungzun wut ye yoq
Luyung lungzun wut ye yoq
Byiyung long ye yoq
Bandvap long ye yoq
Byiyung bandvap long ye yoq
Byinui ang ku yoq
Yuqnui shoho yoq
Byinui yuqnui shoho ang ku yoq
Lanoq poq ku yoq
Lashin tang ho yoq
Poq ku tang ho yoq
Ngolang qam zan yoq
Dumlang woq yu yoq
Ngolang woq yu yoq
Toqyin pyo be ye gvun yoq
Wangyin myohi ye gvun yoq
Hise toq jvam ye gvun yoq
Nyuqnyun pyohum yoq
Myit chin wang hum yoq
Pyohum wang hum yoq
Zozhi zoshang ye gvun yoq
Mangzo mang-au ye gvun yoq
Mangzo zoshang ye gvun yoq
Cangzup uhum yoq
Luizup quihum yoq
Cangzup Iuizup yoq
Cangzhvit zhviyui yoq
Luizhvit quisui yoq
Cangzhvit luizhvit yoq
Boqzhvit sing dui yoq
Shi zhvit zhvi yui yoq
Boqzhvit sing dui zhviyui yoq
Lazai yang ing yoq
Dvungbyo yang ing yoq
Lazai dvungbyo yang ing yoq
Myvizo yuyang te mu yoq
Pozo yauyang te mu yoq
Myvizo pozo kun-yang te mu yoq
Zhvit nau dang sang yoq
O-nau kopik yoq
Zhvit nau dang sang kopik yoq
Zhvit so nyuqnyun te mu yoq
Hang so yukun te mu yoq
Nyuqnyun yukun te mu yoq
Cangzhvit bodvan yoq
Luizhvit quidvan yoq
Cangzhvit luizhvit dvap gvun yoq
Boqzhvit nvikdving yoq
Shizhvit zhvidvum yoq
Boqzhvit shizhvit nvikdving yoq
Paumang kun-ut te mu yoq
Pyimyin zhii te mu yoq
Cangmang kun-ut zhii te mu yoq
Nyuqnyun i zvan yoq
Myitchin i qo yoq
Nyuqnyun myitchin i zvan yoq
Paumang zhigau tung so yoq
Pyimyin woqgau ngvat dvu yoq
Cangmang zhigvat ngvat dvu yoq
Paumang zhishi qo e yoq
Pyimyin zhishi san e yoq
Cangmang zhishi san qo yoq